Día Internacional da Lembranza do Holocausto

HolocaustoElementos preliminaresPolítica racial · Euxénese
Leis de Núremberg · Eutanasia Forzada · Campos de concentración ·  (lista)Os xudeus durante a segunda guerra mundialOs xudeus na Alemaña naziPogromos:
A noite dos cristais rotos · Pogrom de Bucarest · Pogrom de Dorohoi · Pogrom de Iaşi · Masacre de Jedwabne · Pogrom de Kaunas · Pogrom de LvivGuetos: de Budapest · de Cracovia · de Kaunas · de Łódź · de Lviv · Campo de Theresienstadt · gueto de Varsovia · gueto de VilniusEinsatzgruppen:
Babi Yar · Rumbula · Ponary · Holocausto en OdesaSolución final:
Conferencia de Wannsee · Operación ReinhardCampos de extermínio nazis:
Auschwitz · Birkenau · Belzec · Chelmno · Majdanek · Treblinka · SobiborResistencia:
Xudeus partisanos · Levantes nos guetos xudeus (Varsovia)Fin da Segunda Guerra Mundial:
Marchas da morte · Berihah · Sh'erit ha-PletahOutras vítimasGeneralplan Ost · Polacos · Republicanos e socialistas  · Porraimos · HomosexuaisResponsablesAlemaña Nazi:
Hitler · Eichmann · Heydrich · Himmler · SS · Gestapo · SA
Colaboracionismo

Secuelas· Xuízos de Núremberg · DesnazificaciónListasSobreviventes · Vítimas · Rascatadores

O Día de Conmemoración Anual en Memoria das Vítimas do Holocausto (oficialmente, no Parlamento Galego ), Día Internacional da Lembranza do Holocausto  ou Día Internacional da Memoria das Vítimas do Holocausto  é un día internacional de lembranza das vítimas do Holocausto, o xenocidio cometido polos nazis e os seus seguidores que se cobrou a vida de millóns de xudeus, xitanos, Polacos, homosexuais, persoas con discapacidade, comunistas e outros durante a segunda guerra mundial. 

 Designación da ONU 
Foi designado o 27 de xaneiro, mediante a resolución 60/7 da Asemblea Xeral das Nacións Unidas do 1 de novembro de 2005, durante o 42º pleno desta organización.

A resolución chegou despois da sesión extraordinaria celebrada o 24 de xaneiro de 2005, na que a Asemblea Xeral conmemorou o 60 aniversario da liberación dos campos de concentración e o fin do Holocausto. O 27 de xaneiro é a data de 1945 que marca a liberación do maior campo de exterminio nazi, Auschwitz-Birkenau, polas tropas soviéticas.

 Resolucións previas e outros días de lembranza 
Antes da resolución 60/7, houbo varios días nacionais de conmemoración, como o Día da Memoria das Vítimas do Nacionalsocialismo en Alemaña, creado a través dun decreto do presidente Roman Herzog o 3 de xaneiro de 1996  e o do Holocausto do Reino Unido, celebrado desde 2001 no 27 de xaneiro. O Día da Memoria do Holocausto tamén é unha data celebrada a nivel nacional en Italia.

 En Galiza 
Desde a resolución da ONU en 2005, o Parlamento Galego conmemora a través dunha declaración institucional o Día Internacional da Lembranza do Holocausto, no que condena o Holocausto e a súa orixe no intento de eliminación da disidencia política e ideolóxica que derivou nun xenocidio que contou coa colaboración da ditadura franquista e que perseguiu miles de homes e mulleres que fuxiron do Estado español despois da derrota da República en 1939 e tras a instauración dun réxime fascista. Desde entón, o Parlamento condenou por unanimidade (estando representados nas distintas lexislaturas os partidos do Partido Popular de Galicia, Bloque Nacionalista Galego, Partido dos Socialistas de Galicia e En Marea-Galicia en Común), a deportación de máis de 10.000 republicanos españois coa colaboración do ditador Francisco Franco co nazismo alemán e o fascismo italiano. Segundo algunhas fontes historiográficas, preto de 200 deles eran orixinarios de Galiza e morreron alí ou foron liberados pero nunca puideron regresar porque a ditadura franquista, que lles retirara previamente a nacionalidade, lles negou o dereito a regresaren ao seu país de orixe.

O día tamén é conmemorado por outras institución como concellos, en particular os de Tui, Monforte de Lemos e Ribadavia, cidades membro da Rede de Xuderías de España  e institucións educativas como colexios e institutos.miniatura|esquerda|Un sobrevivente do Holocausto mostra a marca no brazo da tatuaxe do campo de concentración
 Notas 

 Véxase tamén 
 Holocausto
 Gueto
 Campo de concentración
 Negacionismo
 Yom Hashoá

Categoría:Días internacionais da Organización das Nacións Unidas
Categoría:Holocausto